stanford-oval/wikipedia huggingface dataset:
מאנו ריוס
דיסקוגרפיה > גרסאות כיסוי נבחרות

| שנה | שם | אמנ/ית מקורי/ת | מקור |
| --- | --- | --- | --- |
| 2011 | "Price Tag" | ג'סי ג'יי |  |
| 2012 | "Someone like You" | אדל |  |
| 2012 | "Rolling in the Deep" | אדל |  |
| 2012 | "Skyscraper" | דמי לובאטו |  |
| 2013 | "Euphoria" | לורן |  |
| 2013 | "Stay" | ריהאנה |  |
| 2016 | "Riptide" | ואנס ג'וי |  |
| 2017 | "Love on the Brain" | ריהאנה |  |
| 2017 | "Issues" | ג'וליה מייקלס |  |
| 2017 | "Liability" | לורד |  |
| 2017 | "Paparazzi" | ליידי גאגא |  |
| 2017 | "Sweater Weather" | דה נייברהוד |  |
| 2017 | "Make Me (Cry)" | נואה סיירוס |  |
| 2017 | "Youth" | טרוי סיון |  |
| 2017 | "E.T." | קייטי פרי |  |
| 2017 | "One Dance" | דרייק |  |
הערות שוליים

1 2  Learn about Manu Ríos, Famous Birthdays (באנגלית)
1 2  Chiringuito de Pepe (TV Series 2014–2016), IMDb (באנגלית אמריקאית)
1 2  Elite (TV Series 2018– ), IMDb (באנגלית אמריקאית)
1 2  SensaCine, Quién es Manu Ríos, el cantante e 'influencer' que vuelve locos a Ander y Omar en la temporada 4 de 'Élite', SensaCine.com (בספרדית)
1 2  ICON (2020-04-14). "Manu Ríos: "Cualquier foto en la que pueda romper un estereotipo me hace sentir útil"". El País (בספרדית). ISSN 1134-6582. נבדק ב-2021-06-26.
1 2  singing my favorite songs, נבדק ב-2021-06-26
↑  Manu Ríos, entrevista con el Instagramer español más potente del mundo, Neo2 Magazine, ‏2019-02-02 (בספרדית)
↑  Manu Ríos, el nuevo 'it boy' que arrasa en Instagram, Mujer Hoy, ‏2021-06-21 (בספרדית)
↑  El pasado de Manu Ríos, de 'Élite', como ficha roja de Parchís, FormulaTV (בספרדית)
↑  Manu Ríos se une a Élite como Patrick: esto fue lo que nos reveló, GQ Mexico (ב־Mexican Spanish)
↑  Manuel Ríos - Price tag (Cover), נבדק ב-2021-06-26
↑  Manu Ríos - Someone like you (Cover), נבדק ב-2021-06-26
↑  Manu Rios - Rolling in the deep, נבדק ב-2021-06-26
↑  Manu Ríos-Skyscraper, נבדק ב-2021-06-26
↑  Manu Ríos - Euphoria (Cover Loreen), נבדק ב-2021-06-26
↑  Manu Ríos - Stay (Cover Rihanna), נבדק ב-2021-06-26
↑  Manu Rios - Riptide (Cover Vance Joy), נבדק ב-2021-06-26
מזכיר המדינה לענייני חוץ וחבר העמים

| --- | --- |


 איוש נוכחי:  דייוויד לאמי
 תאריך כניסה לתפקיד:  5 ביולי 2024
 דרכי מינוי:  מינוי ראש ממשלת בריטניה
 תחום שיפוט:  הממלכה המאוחדת הממלכה המאוחדת
 כפוף:  ראש ממשלת בריטניה
 מעון:  Chevening 
 מושב המשרה:  בריטניה וייטהול, לונדון
 ייסוד המשרה:  27 במרץ 1782
 איוש ראשון:  צ'ארלס ג'יימס פוקס
 אתר רשמי
 
מזכיר המדינה לענייני חוץ וחבר העמים (באנגלית: Secretary of State for Foreign and Commonwealth Affairs, מכונה בקצרה מזכיר החוץ (the Foreign Secretary) ומחוץ לבריטניה גם שר החוץ, הוא חבר ממשלת בריטניה הממונה על מדיניות יחסי החוץ של הממלכה המאוחדת  אשר עומד בראש משרד החוץ הבריטי. מזכיר המדינה לענייני חוץ נחשב לאחד מארבעת התפקידים הבכירים המכונים המשרות הרמות בשירות המדינה (באנגלית: Great Offices of State), וכיום נושא משרה זה נחשב שלישי לראש ממשלת בריטניה בחשיבותו הפוליטית. משרדו נמצא בווייטהול.
החל מ-5 ביולי 2024 מכהן בתפקיד דייוויד לאמי ממפלגת הלייבור.
היסטוריה של התפקיד

מזכיר המדינה הראשון של בריטניה היה צ'ארלס ג'יימס פוקס (ב-1782), יריבו של ויליאם פיט הבן. מזכירי מדינה ידועים אחרים היו ארתור ולסלי, הדוכס הראשון מוולינגטון, ואחיו המרקיז ריצ'רד ולסלי, הוויקונט רוברט סטיוארט קסלרי, המרקיז רוברט ססיל מסולסברי, הרוזן ארתור בלפור, לורד הליפקס ואנתוני אידן. ג'ון מייג'ור כיהן כשר החוץ לפני שהחליף את מרגרט תאצ'ר בראשות ממשלת בריטניה.
המשרד קיים בתצורתו הנוכחית מאז שנת 1968, אז אוחד משרד החוץ עם משרד חבר העמים (אליו מוזג שנתיים קודם לכן משרד המושבות).
סמכויות

סמכויות מזכיר המדינה לענייני חוץ וחבר העמים כוללות:
מדיניות ויחסי החוץ של הממלכה המאוחדת
קידום האינטרסים הבריטיים בחו"ל
עניינים הנוגעים עם מדינות חבר העמים הבריטי ועם הטריטוריות הבריטיות שמעבר לים.
פיקוח על שירות הביון החשאי (MI6) ומטה התקשורת הממשלתית (GCHQ).
התפתחות משרד המושבות לתוך משרד החוץ הבריטי

| התפתחות משרד המושבות, משרד חבר העמים ומשרד החוץ הבריטי |
| --- | --- | --- | --- | --- | --- | --- | --- | --- |
| משרד המושבות 1768–1782 | משרד הפנים 1782–1794 | משרד המלחמה 1794–1801 | משרד המלחמה והמושבות 1801–1854 | משרד המושבות 1854–1925 | משרד המושבות 1925–1966 | משרד המושבות 1925–1966 | משרד חבר העמים 1966–1968 | משרד החוץ וחבר העמים הבריטי 1968–הווה |
| משרד המושבות 1768–1782 | משרד הפנים 1782–1794 | משרד המלחמה 1794–1801 | משרד המלחמה והמושבות 1801–1854 | משרד המושבות 1854–1925 | משרד הדומיניונים 1925–1947 | משרד קשרי חבר העמים הבריטי 1947–1966 | משרד חבר העמים 1966–1968 | משרד החוץ וחבר העמים הבריטי 1968–הווה |
|  |  |  |  | המשרד לענייני הודו 1858–1937 | המשרד לענייני הודו ובורמה 1937–1947 | משרד קשרי חבר העמים הבריטי 1947–1966 | משרד חבר העמים 1966–1968 | משרד החוץ וחבר העמים הבריטי 1968–הווה |
| משרד החוץ 1782–1968 | משרד החוץ 1782–1968 | משרד החוץ 1782–1968 | משרד החוץ 1782–1968 | משרד החוץ 1782–1968 | משרד החוץ 1782–1968 | משרד החוץ 1782–1968 | משרד החוץ 1782–1968 | משרד החוץ וחבר העמים הבריטי 1968–הווה |
הערות שוליים

↑  Secretary of State for Foreign and Commonwealth Affairs - GOV.UK, www.gov.uk (באנגלית)
ערך זה הוא קצרמרבנושא הממלכה המאוחדת ובנושא פוליטיקאים. אתם מוזמנים לתרום לוויקיפדיה ו.
מדלן דה סקודרי

| --- | --- |

 לידה:  15 בנובמבר 1607 לה האבר, צרפת 
 פטירה:  2 ביוני 1701 (בגיל 93) פריז, ממלכת צרפת 
 מדינה:  צרפת 
 שם עט:  Sapho, M. de Scuddery, Monsieur de Scudéry, M. D. S. 
 שפות היצירה:  צרפתית 
 סוגה:  רומן מפתח 
 יצירות בולטות:  Artamène 
 חתימה:   
 
מדלן דה סקודרי (בצרפתית: Madeleine de Scudéry)‏ (15 בנובמבר 1607 - 2 ביוני 1701) הייתה סופרת צרפתייה.
מדלן נולדה בעיר הנמל לה - הבר שבנורמנדיה. אביה, שהיה רב החובל של הנמל, נפטר כשהייתה בת שבע שנים בלבד. היא עברה להתגורר בעיר רואן אצל דודה שהייתה לו ספרייה גדולה. שם קראה תרגומים של דבריי חכמי העולם העתיק, ויצירות של מחברי נובלות מודרניים. אחיה, ג'ורג' דה סקודרי, היה חייל, אך ב-1630 עזב את הצבא, הפך למחזאי בפריז והוזמן להשתתף בחוג הספרותי שהתקיים בביתה של קתרין דה ראמבוייה. ב-1635, אחרי מות אמה, עברה מדלן דה סקודרי להתגורר אצל אחיה בפריז, והצטרפה לחוג הספרותי של קתרין דה ראמבוייה, שהיה ראשון מסוגו בצרפת.
ב-1641 הופיעה הנובלה "איברהים, או באסה המפורסם", ובשנה שלאחריה "נשים מפורסמות, או דרשות נועזות" בשמו של ג'ורג' דה סקודרי. מ-1644 עד 1647 מדלן דה סקודרי ואחיה התגוררו בעיר מרסיי, שבה מילא תפקיד של מפקד מבצר. כשחזרו לפריז ניסתה לקבל משרה כמורה פרטית של בנות דודו של הקרדינל מזראן, אך ללא הצלחה. בין השנים 1649 ו-1653 התחולל בפריז מרד הפרונד נגד בית המלוכה הצרפתי, ורבים מחברי החוג הספרותי של קתרין דה ראמבוייה נכלאו או נמלטו מן העיר. ג'ורג' דה סקודרי, שנבחר לאקדמיה הצרפתית ב-1650, נמלט גם הוא מפריז. אך באותן שנים (1649 - 1653) הופיעה הנובלה "ארטמן, או כורש הגדול", גם היא בשמו של ג'ורג', אם כי היה ברור לכל כי המחברת הייתה מדלן. בנובלה זו, הארוכה ביותר בספרות הצרפתית (10 כרכים), הסופרת שמה בפיה של סַפְפו, גיבורת העלילה, דברים נגד הנישואין: "אני חפצה במאהב... שירכוש את לבי ויאהב אותי עד מותי" ו"כדי לאהוב תמיד, אסור להינשא". מדלן דה סקודרי נשארה נאמנה לדעתה זו ולא נישאה עד מותה.
ב-1652 ייסדה בפריז חוג ספרותי משלה, "החוג של שבת", שבו השתתפו פייר קורניי, מאדאם דה סבינייה, מאדאם דה לה פאייט, פרנסואה דה לה רושפוקו ורבים אחרים, שניהלו ביניהם שיחות שנונות ומנומסות שנסובו בעיקר על נושא אופיו של האדם. בין השנים 1654 ו-1661 הופיע "קְלֵלִי, סיפור רומי". מדלן דה סקודרי הפכה לסופרת המפורסמת ביותר של דורה, ורבים קראו את הרומנים שלה, שהדמויות שבהם תיארו אנשים מפורסמים של התקופה בשמות בדויים. הייתה לה השפעה על ז'אן דה לה פונטן ועל מולייר, שבמחזה "הענוגות הנלעגות" עשה שימוש בשם "מדלון" ונטען שזה היה כחיקוי לשמה של מדלן (אך בפועל זה היה באופן מקרי שמה של השחקנית מדלן בז'ארט), ובמחזה "הנשים החכמות" התכוון למדלן ולנשים אחרות שהשתתפו בחוגים הספרותיים של פריז.
מאגיה ללא דמעות

|  מידע כללי |
| --- | --- |
 מאת:  אליסטר קראולי
 הוצאה
 תאריך הוצאה:  1954
 
מאגיה ללא דמעות (באנגלית: Magick Without Tears) היה הספר האחרון שנכתב על ידי המיסטיקן האנגלי אליסטר קראולי, אף על פי שהספר יצא לאור רק לאחר מותו של קראולי.
הספר נכתב בשנת 1943, והורכב מסדרה של מכתבים, אך יצא לאור רק בשנת 1954, בתוספת הקדמה מאת העורך, קארל גרמר (אנ')‏. עבור רבים, הספר הזה הוא ראייה לכך שקראולי היה צלול בדעתו גם בשנותיו האחרונות, חרף התמכרותו הקשה להרואין
שם הספר

הספר יצא לאור בשם "מאגיה ללא דמעות", אך תחילה היה שמו "אליסטר מבאר הכל" (Aleister Explains Everything).
תקציר

הספר מורכב מ-80 מכתבים לאנשים שחקרו ולמדו את תורת הנסתר בכלל ואת המאגיה בפרט. המכתבים המתועדים בספר מנגישים את תובנותיו של קראולי בתחומי הקשורים למאגיה ולת'למה, בבהירות ושנינות. בין נושאי הספר ניתן למצוא את הקבלה, יוגה, אסטרולוגיה, מוות, דת, נישואים, ועוד.
מהדורות

מהדורה ראשונה יצאה בשנת 1954, וכללה הקדמה מעורך הספר, קארל גרמר.
מהדורה שנייה יצאה בשנת 1973.
בשנת 1982, יצאה המדורה השלישית הספר.
מהדורה רביעית יצאה לאור ב-1 באפריל 1991, וכללה הקדמה ועריכה מחודשת של ישראל רגארדי.
הערות שוליים

↑  Aleister Crowley - Magic Without Tears, Dragon Ebooks - Rare and Occult Books
↑  Magick Without Tears
↑  Aleister Crowley, Magick Without Tears, Thelema Media, 1991-04, ISBN 978-0-9726583-5-5. (באנגלית)
↑  Magick Without Tears av Aleister Crowley (E-bok), Bokus.com (בשוודית)
מבחן M של ויירשטראס

באנליזה מתמטית, מבחן ה-M של ויירשטראס הוא מבחן להתכנסות במידה שווה של טור פונקציות ממשיות או מרוכבות.
אם  \ f_{n} הן פונקציות המוגדרות על קבוצה K, וקיימת סדרה של קבועים  \,M_{1},M_{2},\dots , כך שהטור  \ \sum _{n=1}^{\infty }M_{n} מתכנס ולכל n מתקיים  |f_{n}(x)|\leq M_{n} לכל  \,x\in K, אז טור הפונקציות  \,\sum _{n=1}^{\infty }f_{n}(x), מתכנס במידה שווה על K.
מבחן ה-M של ויירשטראס הוא מקרה פרטי של משפט ההתכנסות הנשלטת של לבג, כאשר בוחרים את המידה להיות מידת המניה מעל מרחב מידה אטומי.
הוכחה

לכל  \,x\in K קבוע הטור המספרי  \sum _{n=1}^{\infty }f_{n}(x) מתכנס בהחלט על פי מבחן ההשוואה, לכן הוא גם מתכנס.
נסמן את סכומו ב  S(x) ואת הסכום החלקי עד  N ב-  \sum _{n=1}^{N}f_{n}(x)=S_{N}(x)
\sum _{n=1}^{\infty }M_{n} מתכנס אז לכל  \varepsilon >0 קיים  N\in \mathbb {N}  כך ש
 \sum _{n=n_{0}}^{\infty }M_{n}<\varepsilon  לכל  n_{0}\geq N.
מתקיים:

 |S_{n_{0}}(x)-S(x)|=\left|\sum _{n=n_{0}+1}^{\infty }f_{n}(x)\right|\leq \sum _{n=n_{0}}^{\infty }|f_{n}(x)|\leq \sum _{n=N}^{\infty }M_{n}<\varepsilon 
לכל  n_{0}\geq N. 


ולכן  \sum _{n=1}^{\infty }f_{n}(x) מתכנס במידה שווה לכל   \,x\in K.
דוגמאות

להלן מספר דוגמאות, מהן ניתן גם ללמוד על אופיו של מבחן ה-M.
הטור  \sum _{n=1}^{\infty }{\frac {sin(nx)}{{n}^{3}}} מתכנס במידה שווה בכל הממשיים, שכן לכל x ממשי  \left|{\frac {sin(nx)}{{n}^{3}}}\right|\leq {\frac {1}{{n}^{3}}}, והטור  \sum _{n=1}^{\infty }{\frac {1}{{n}^{3}}} ודאי מתכנס. תחת נימוק דומה, גם  \sum _{n=1}^{\infty }{\frac {\arctan {(nx)}}{{n}^{2}}} מתכנס במידה שווה בכל הממשיים.
עבור הטור  \sum _{n=1}^{\infty }{\frac {sin(nx)}{n}} מבחן ה-M לא עוזר, שכן לכל x ממשי -  \left|{\frac {sin(nx)}{n}}\right|\leq {\frac {1}{n}}, אבל  \sum _{n=1}^{\infty }{\frac {1}{n}} לא מתכנס. בכל זאת, הטור מתכנס לכל x ממשי. זו דוגמה בה הכיוון ההפוך של מבחן הM לא נכון.
כידוע, הטור  \sum _{n=0}^{\infty }{{x}^{n}} מתכנס לכל  |x|<1. לפי מבחן ה-M, לא ניתן להסיק התכנסות במידה שווה על הקטע  (-1,1), כי  |{x}^{n}|<1. עם זאת, לכל  0<r<1 ניתן להשתמש במבחן ה-M - אז יתקיים  |{x}^{n}|<{r}^{n} לכל  |x|<r, והטור הממשי  \sum _{n=0}^{\infty }{{r}^{n}} מתכנס.
מוריס סוואדש

| --- | --- |
אין תמונה חופשית
 לידה:  22 בינואר 1909 הוליוק, ארצות הברית 
 פטירה:  20 ביולי 1967 (בגיל 58) מקסיקו סיטי, המדינות המקסיקניות המאוחדות 
 ענף מדעי:  בלשנות
 מקום מגורים:  ארצות הברית, מקסיקו
 מקום לימודים:  אוניברסיטת ייל  אוניברסיטת שיקגו 
 מוסדות:  המשרד לשירותים אסטרטגיים  המכון הפוליטכני הלאומי  אוניברסיטת ויסקונסין-מדיסון 
 פרסים והוקרה:  מלגת גוגנהיים (1946, 1947) 
 בן או בת זוג:  מרי האס (1931–1937) 
 תרומות עיקריות
 מהחלוצים בתחום הלקסיקוסטטיסטיקה והגלוטוכרונולוגיה
 
מוריס סוואדש (באנגלית: Morris Swadesh;‏ 22 בינואר 1909 - 20 ביולי 1967) היה בלשן יהודי אמריקאי משפיע ושנוי במחלוקת.
קורות חיים

סוואדש התפרסם בעקבות עבודתו הנועזת והשנויה במחלוקת בתחום הבלשנות ההיסטורית, בה ניסה למצוא קישורים גנטיים רחוקים בין שפות באמצעות דמיון בין מילים בסיסיות בשפה, לשם כך יצר סוואדש רשימה בעלת מספר מועט של מילים לא תלויות תרבות, שיוכלו לשמש לו להשוואות אלה, מה שמכונה רשימת סוואדש. הוא נחשב לאחד החלוצים בתחום הלקסיקוסטטיסטיקה והגלוטוכרונולוגיה.
בעבודתו, ניסה סוואדש להחיל מושגים בסיסיים בבלשנות היסטורית על שפות הילידים באמריקה. בשנת 1930 עבד סוואדש עם ממשלת מקסיקו בניסיון לשמר חלק משפות הילידים במקסיקו, אך עם כניסתה של ארצות הברית למלחמת העולם השנייה חזר סוואדש לארצות הברית ועבד עבור צבא ארצות הברית והמשרד לשירותים אסטרטגיים.
בשנת 1937 התחיל לעבוד סוואדש כמרצה לבלשנות ואנתרופולוגיה באוניברסיטת ויסקונסין למשך שנתיים. ב-1949 פוטר מעבודתו בסיטי קולג' של ניו יורק בשל האשמות בקומוניזם.
בשנת 1956 היגר למקסיקו סיטי, תחילה עבד במכון הלאומי לחקר ילידים (Instituto Nacional Indigenista), לאחר מכן התקבל לעבודה כחוקר במשרה מלאה באוניברסיטה הלאומית האוטונומית של מקסיקו (UNAM). בנוסף לימד סוואדש גם בבית הספר הלאומי לאנתרופולוגיה והיסטוריה (Escuela Nacional de Antropología e Historia) וחי במקסיקו סיטי את שארית חייו.
הערות שוליים

↑  William Strazny, "Morris Swadesh: Critical Essay, www.strazny.com
↑  David H. Price, “Anthropologists on Trial: The Lessons of McCarthyism”, ‏November 1997(הקישור אינו פעיל)
| --- | --- |
בקרת זהויות :  NLI: 987007463613105171  PLWABN: 9810585275405606  BIBSYS: 90571946  BNE: XX1366825  BnF: cb12283363w (data)  CANTIC: a11476564  GND: 131717022  ICCU: SBLV306805  ISNI: 0000 0001 0864 7632  LCCN: n50011520  NTA: 068575998  SNAC: w6x645wh  SUDOC: 056542747  VcBA: 495/276119  VIAF: 4993078   WorldCat (עם VIAF): 4993078 
ערך זה הוא קצרמרבנושא בלשנות ובנושא אישים. אתם מוזמנים לתרום לוויקיפדיה ו.
ללה וורד

| --- | --- |

ללה וורד, 2014
 לידה:  28 ביוני 1951 (בת 73) לונדון, הממלכה המאוחדת 
 שם לידה:  שרה ג'יל וורד
 מדינה:  הממלכה המאוחדת 
 תקופת הפעילות:  מ-1972 
 עיסוק:  שחקנית, סופרת, מאיירת
 מקום לימודים:  בית הספר המרכזי לנאום ודרמה בלונדון 
 בן או בת זוג:  ריצ'רד דוקינס (1992, 1992–?) 
 פרופיל ב-IMDb
 
ללה וורד (באנגלית: Lalla Ward; נולדה ב-28 ביוני 1951) היא שחקנית וסופרת אנגלייה. היא ידועה בעיקר מהופעתה בתפקיד רומנה בסדרת המדע בדיוני "דוקטור הו".
ביוגרפיה

וורד נולדה בשם שרה ג'יל וורד בלונדון לאדוארד וורד ומרג'ורי אליס בנקס. אביה הוא ויקונט בנגור השביעי ולכן זכתה בתואר "הנכבדה" (The Honourable). אביה היה כתב צבאי של ה-BBC בפינלנד בתחילת מלחמת העולם השנייה, ואמה הייתה כותבת ומפיקה של דרמות דוקומנטריות. ב-1991 התאבדה אמה.
יש לה אח, אדוארד, שהוא צעיר ממנה בשנתיים, ואח למחצה, ויליאם, שהוא מבוגר ממנה בשלוש שנים. ויליאם הוא ויקונט בנגור השמיני. מצד אביה וורד היא צאצאית של ג'ורג' פלנטג'נט, דוכס קלרנס אחיהם של המלכים אדוארד הרביעי וריצ'רד השלישי, ושל ג'ון מורדנט רוזן פטרבורו הראשון, ג'ון ויקונט מורדנט הראשון, וברנרד וורד ויקונט בנגור הראשון. סבתא רבתא שלה הייתה מרי וורד, מאיירת ומדענית חובבת. מרי וורד הייתה הראשונה שנהרגה בתאונת דרכים על ידי כלי רכב מנועי.
שם הבמה שלה "ללה" הוא הצורה שבטאה את שמה בילדותה. היא עזבה את בית הספר בגיל 14 ועשתה בכוחות עצמה בחינות O-levels. בשנים 1968 עד 1971 למדה וורד בבית הספר למשחק "Central School of Speech and Drama". אחרי שנים אחדות בהן עסקה בציור, נבחנה לבתי ספר למשחק בלונדון.
ביוגרפיה > קריירה

קריירת המשחק של וורד החלה ב-1972 כשהופיעה בסרט האימה "Vampire Circus". היא גילמה את לוטי, בתה בת העשרה של לואיזה טרוטר (ג'מה ג'ונס) בסדרת הדרמה הפופולרית של ה-BBC "הדוכסית מרחוב דיוק" משנות השבעים של המאה העשרים. בקולנוע הופיעה וורד בסרט "England Made Me" ו"מטושקה" (שניהם מ-1973), "רוזבאד" (1975), ובסרט "בן המלך והעני" (1977). ב-1974 שיחקה בסרט "Got It Made" שנערך וקוצצו ממנו סצנות סקס, וב-1978 יצא לאקרנים בשם "Sweet Virgin". בטלוויזיה שיחקה וורד בסדרה "Upper Crusts" (מ-1973) בתפקיד בתם של מרגרט לייטון ושל צ'ארלס גריי. עוד ב-1973 הופיעה בפרק בסדרה "ואן דר ואלק" ו-"The Protectors". ב-1975 שיחקה בסדרת הדרמה "Quiller". ב-1977 הופיעה במיני-סדרה "Who Pays the Ferryman". ב-1978 השתתפה בפרק בסדרה "המקצוענים" וב-1979 הופיעה בסדרה "הייזל". ב-1980 שיחקה וורד בתפקיד אופליה בהפקה של ה-BBC למחזה "המלט" בכיכובו של דרק ג'קובי בתפקיד הראשי.
וורד הייתה השחקנית השנייה שגילמה את דמותה של רומנה, ליידי הזמן, (Romanadvoratrelundar) בסדרה "דוקטור הו". ב-1979 הופיעה וורד בתפקיד אורח בדמות הנסיכה אסטרה בסיפור "The Armageddon Factor". אחר כך נבחרה להחליף את השחקנית מרי טאם, שהחליטה לוותר על התפקיד. היא שיחקה בכל פרקי העונה ה-17, ובפרקים הראשונים של העונה ה-18 בסיפור "Warriors' Gate". בהמשך הוסרה הדמות מהסדרה.
ב-1982 שיחקה וורד בסרט הטלוויזיה "Schoolgirl Chums". בתיאטרון הופיעה במחזות "The Jeweller's Shop" ו-"The Rehearsal". אחרי נישואיה לריצ'רד דוקינס החליטה וורד לסיים את קריירת המשחק שלה. עם זאת היא חזרה וגילמה את דמותה של רומנה בשנת 1993 בסרט הטלוויזיה "Dimensions in Time", ב-2003 בגרסת הוובקאסט של "דוקטור הו: שאדה", ובמחזות אודיו של "דוקטור הו" וגאליפריי בהפקת חברת ביג פיניש. עוד שיחקה בתפקיד "מיסטרס" לצדו של ג'ון לסן שגילם את K-9 במחזות אודיו של חברת BBV. וורד השתתפה בכנסים ואירועים אחדים של "דוקטור הו". בנובמבר 2013 הופיעה בקומדיה "(בערך) חמשת הדוקטורים, האיחוד" שהופק לכבוד חגיגות היובל של הסדרה.
וורד הקליטה ספרי שמע בהם "האינסטינקט הלשוני" מאת סטיבן פינקר, ואת "שאדה" מאת גארת' רוברטס ודאגלס אדמס. היא הייתה שותפה להקראת הספרים "הגן האנוכיי", "The Ancestor's Tale", "יש אלוהים?", "השען העיוור" ו"ההצגה הגדולה בתבל" יחד עם בעלה. בשנות השמונים של המאה העשרים כתבה וורד שני ספרים על סריגה וספר אחד על רקמה. וורד היא שפית נלהבת ותרמה מתכון ל"ספר הבישול של דוקטור הו" בעריכת גארי דאוני.
היא איירה את ספרו של בעלה "הטיפוס על ההר הבלתי סביר", ואת הספר "Astrology for dogs (and owners)" מאת ויליאם פרצ'יילד שיצא לאור ב-1980.
וורד היא אמנית טקסטיל וקרמיקה. הנושאים בהם היא עוסקת הם בעלי חיים נדירים ובסכנת הכחדה. היא מתייחסת ליצירתה כאל "ציור בחוט" (thread drawing), ולדעתה מושג זה מתאר יותר טוב את עבודתה מאשר המושג המקובל "צביעה בחוט" (thread painting).
ב-2009, על פי הצעת קרן ג'רלד דארל, הכינה וורד מוצגים לתערוכה של טקסטיל וקרמיקה בנושא חיות הבר בגלאפגוס. במכירה הפומבית של היצירות גויסוי 24,000 ליש"ט עבור קרן דארל לשימור חיות בר.
וורד הציגה בשלוש תערוכות בתיאטרון הלאומי בלונדון. ב-2010 העלתה תערוכת טקסטיל בשם "Stranded" בהשראת האבולוציה של בעלי החיים באיים. ב-2011 הציג את התערוכה "Migration" בה הוצגו עבודות בשילוב טקסטיל וקרמיקה. הנושא של התערוכה "Vanishing Act" משנת 2013 היה הסוואה.
במשך כמעט עשרים שנה שימשה וורד בוועדה של קרן הצדקה של השחקנים TACT, וכנאמן הקרן שימשה במשך עשר שנים.
ביוגרפיה > חיים אישיים

לוורד הייתה מערכת יחסים עם השחקן טום בייקר שכיכב לצדה בסדרה "דוקטור הו". השניים גרו בדירה בדפטפורד, והתחתנו בדצמבר 1980. נישואיהם ארכו 16 חודשים.
ב-2004 אמרה וורד שידידותה ארוכת השנים עם דאגלס אדמס, איתו עבדה בסדרה "דוקטור הו", הייתה חשובה לה ובעלת ערך עבורה יותר מאשר נישואיה לבייקר.
ב-1992 ביום הולדתו ה-40 הציג אדמס בפני וורד את ידידו ריצ'רד דוקינס. השניים התחתנו בהמשך אותה שנה. ב-2016 נפרדו בני הזוג אחרי 24 שנות נישואים.
האסטרואיד 8347 Lallaward (אנ') קרוי על שמה.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1969 |  | Dr. Finlay's Casebook | לזלי | בפרק "The Visitation" |
| 1972 |  | Vampire Circus | הלגה |  |
| 1972 |  | Crime of Passion | מדלן | בפרק "Janine" |
| 1972 | שלי | Shelley | הארייט שלי |  |
| 1972 | תיאטרון הכורסה | Armchair Theatre | ליידי מרגרט | בפרק "Hot Summer: Do Not Sell" |
| 1973 |  | The Upper Crusts | דאווינה סיקרופט | סדרת טלוויזיה |
| 1973 |  | England Made Me | קייט הצעירה |  |
| 1973 |  | The Protectors | אווה אנדרסון | בפרק "Bagman" |
| 1973 |  | Matushka | מטושקה |  |
| 1973 |  | Van der Valk | ג'ודית סטול | בפרק "The Rainbow Ends Here" |
| 1974 |  | Got It Made | טסה קרמייקל |  |
| 1975 |  | The Puritan Experience: Making of a New World | צ'ריטי היגינס | סרט קצר |
| 1975 | רוזבאד | Rosebud | מרגרט |  |
| 1975 |  | Ten from the Twenties | קיי וורגרייב | בפרק "An Adventure in Bed" |
| 1975 |  | Quiller | טרייסי פישר | בפרק "Thundersky" |
| 1975 |  | Centre Play | הבת / ג'מה | סדרת טלוויזיה (2 פרקים) |
| 1975 |  | The Ash Tree | ליידי אוגוסטה | סרט קצר |
| 1977 |  | Leap in the Dark | אנטוני | בפרק "The Fetch" |
| 1977 |  | Jubilee | גילי המילטון | בפרק "Almost Tomorrow" |
| 1977 | בן המלך והעני | Crossed Swords | הנסיכה אליזבת | שם הפצה נוסף "The Prince and the Pauper" |
| 1977 |  | Who Pays the Ferryman? | ג'ו הבדן | מיני-סדרה |
| 1977 | הדוכסית מרחוב דיוק | The Duchess of Duke Street | לוטי | סדרת טלוויזיה (5 פרקים) |
| 1978 | הייזל | Hazell | שרה קורטני | בפרק "Hazell Meets the First Eleven" |
| 1978 | המקצוענים | The Professionals | ג'יל היידון | בפרק "When the Heat Cools Off" |
| 1979-1981 | דוקטור הו | Doctor Who | רומנה / הנסיכה אסטרה | סדרת טלוויזיה (46 פרקים) |
| 1980 | המלט | Hamlet, Prince of Denmark | אופליה | סרט טלוויזיה |
| 1982 |  | Schoolgirl Chums | אנסטסיה דוויין | סרט טלוויזיה |
| 1987 | ריביירה | Riviera | לורה גרייסון | סרט טלוויזיה |
| 1992 | דוקטור הו: שאדה | Doctor Who: Shada | רומנה | וידאו |
| 1993 |  | Doctor Who: Dimensions in Time | רומנה | סרט טלוויזיה קצר |
| 2003 | דוקטור הו: שאדה | Doctor Who: Shada | רומנה (דיבוב) | מיני-סדרה |
| 2013 | (בערך) חמשת הדוקטורים, האיחוד | The Five(ish) Doctors Reboot | בתפקיד עצמה |  |
| 2013 |  | Ian Levine: Shada | רומנה (דיבוב) | וידאו |
| 2015 | דוקטור הו מלחמת הזמן | Doctor Who the Time War | רומנה | סרט טלוויזיה |
הערות שוליים

↑  "The Complete Guide to the British Peerage & Baronetage". Cracroft's Peerage. אורכב מ-המקור ב-2014-08-12. נבדק ב-18 במאי 2013. {{cite web}}:  (עזרה)
↑  "Denville Hall 2012". נבדק ב-26 בנובמבר 2016. {{cite web}}:  (עזרה)
↑  "How We Met: Richard Dawkins and Lalla Ward". The Independent. 19 ביוני 1994. {{cite news}}:  (עזרה)
1 2 3 4  Cook, Benjamin (3 March 2004). Doctor Who Magazine (340). Tunbridge Wells. pp. 14–19.
↑  "BBC- Doctor Who - Shada - Lalla Ward - Shakespeare and sci fi". bbc.co.uk.
↑  "Eye of Horus - Doctor Who - Editorial Contents - Interview - Lalla Ward". eyeofhorus.org.uk.
↑  "Schoolgirl Chums". BFI. אורכב מ-המקור ב-2012-09-05. נבדק ב-2017-08-26.
↑  "EXCLUSIVE Interview With Lalla Ward".
↑  "BBC - The Five(ish) Doctors Reboot". BBC.
↑  "Nonfiction Book Review: Climbing Mount Improbable by Richard Dawkins". PublishersWeekly.com.
↑  "Astrology for dogs (and owners) / William Fairchild ; illustrated by Lalla Ward. - Version details - Trove". nla.gov.au.
↑    Jessamy Calkin, ‏Gerald Durrell's Jersey wildlife conservation trust celebrates 50th anniversary, The Telegraph, 10 April 2009
↑  "Indie London Migration listing".
↑  "Lalla Ward Vanishing Act". אורכב מ-המקור ב-2017-08-26. נבדק ב-2017-08-26.
↑  Parker, Kevin. "Lalla Ward profile". Doctor Who Companions. נבדק ב-19 ביולי 2007. {{cite web}}:  (עזרה)
↑  Dawkins, Richard (17 בספטמבר 2001). "Lament for Douglas". Edge. Edge Foundation. אורכב מ-המקור ב-2014-12-06. נבדק ב-19 ביולי 2007. {{cite web}}:  (עזרה)
↑  Leake, Jonathan (17 ביולי 2016). "Dawkins evolves into single man after 'amicable' split with Time Lady". The Sunday Times. נבדק ב-20 ביולי 2016. {{cite news}}:  (עזרה)
↑  "Britain's highest profile atheist Richard Dawkins announces end of his 24-year marriage to Dr Who actress Lalla Ward". The Mail on Sunday. 17 ביולי 2016. נבדק ב-17 ביולי 2016. {{cite news}}:  (עזרה)
↑  8347 Lallaward (1987 HK)
| --- | --- |
בקרת זהויות :  NLI: 987010188935005171  BIBSYS: 97034595  BnF: cb12562876g (data)  ISNI: 0000 0000 6649 8375  LCCN: n82030143  MusicBrainz: d73faf4d-9044-4fb8-97d5-bc6a57809c86  NKC: xx0237189  NLA: 36151659  NTA: 203614917  RERO: 02-A022554794  SUDOC: 060789417  VIAF: 70268082   WorldCat (עם VIAF): 70268082 
וורד בתפקיד רומאנה, יחד עם הכלב הרובוטי קיי-9. (מתוך "דוקטור הו", 1980)
מוריס סלים

מוריס סלים (בערבית: موريس سليم; נולד ב-5 בפברואר 1954) הוא בריגדיר בדימוס בצבא לבנון, המשמש מאז 10 בספטמבר 2021 כשר ההגנה.
ביוגרפיה

סלים נולד בכפר שימא שבמחוז הר הלבנון ב-5 בפברואר 1954. משפחתו משתייכת לקהילה הנוצרית-אורתודוקסית בלבנון. ב-1975 התגייס לצבא לבנון ולמד במכללה הצבאית הלבנונית ולאחר מכן במכללה הצבאית האמריקנית בפורט לינוורת'. הוא שירת בצבא במשך ארבעים שנים, הגיע לדרגת בריגדיר וזכה בעיטורים רבים. בתפקידו האחרון שימש כמפקד בית החולים הצבאי החל משנת 2009. ב-2012 פרש מהצבא, וב-10 בספטמבר 2021 מינה אותו ראש הממשלה נג'יב מיקאתי לשר ההגנה.
ב-10 באוגוסט 2023 ניצל מניסיון התנקשות, כאשר קליעים חדרו למכוניתו.
הערות שוליים

↑  - Who’s who in Lebanon’s new government?
↑  Biografische Hinweise be The National News
↑  Who's Who in Lebanon's New Government. L'orient Le Jour
↑  LEBANESE MINISTER OF NATIONAL DEFENSE VISITS UNIFIL